ফিল টাফনেল
ফিলিপ ক্লাইভ রড্রিক টাফনেল (ইংরেজি: Phil Tufnell; জন্ম: ২৯ এপ্রিল ১৯৬৬) লন্ডনের বার্নেট এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও ধারাভাষ্যকার। খেলোয়াড়ী জীবন থেকে অবসর নেয়ার পর টেলিভিশন ব্যক্তিত্ব হিসেবে কাজ করছেন। ১৯৯০ থেকে ২০০১ সময়কালে ইংল্যান্ড ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ স্লো লেফট আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘টাফার্স’ ডাকনামে পরিচিত ফিল টাফনেল।